
Intelligens palettázó rendszer tervezése

Jelen dolgozat témája egy munkadarab adagoló és palettázó berendezés tervezése és gyakorlati megvalósítása. A berendezés hűen szimulálja a nagy gyáregységek ilyen típusú berendezéseit, lényegesen egyszerűbb és áttekinthetőbb formában. A megvalósításhoz adottak: Fanuc LR Mate 200 iC típusú 6 tengelyes ipari robot, rajta Fanuc IR Vision optikai felismerő rendszerrel, Bosch Rexroth eCKK 110 típusú golyósorsós lineáris szánvezeték hajtásvezérlővel. Valamint a megvalósításhoz szükség egyéb segédelemek: pneumatikus aktuátorok, szelepek, szenzorok stb.
Bár a dolgozat témája „Intelligens palettázó rendszer” a palettázáshoz szükség van egy eszközre amely a rendezetlen állapotba lévő munkadarabokat eljuttatja a robothoz. Ezen feladat megoldására használtuk a golyósorsós lineáris szánvezetéket.
A tervezett folyamat részletezése:
A hengeres munkadarabok rendezetlen sorrendben (vonalkóddal felfelé) beadagolásra kerülnek az ejtő-tárolóban. Egy PLC vezérelt lineáris pneumatikus aktuátor munkadarab leválasztást végez. A leválasztott munkadarabokat a szánvezetéken elhelyezett pneumatikus megfogóhoz továbbítja. A megfogás után a szán a munkadarabot eljuttatja a robothoz, majd a robot a rajta elhelyezett optikai felismerő rendszer segítségével, beazonosítja a munkadarabot. A beazonosítás mellett eltárolja a munkadarab pozícióját egy előre letárolt helyzethez képest. A robot kiemeli a munkadarabot és korrigálja az esetleges szöghibát. A robot mielőtt sorrendben palettázza a munkadarabot, egy induktív szenzor segítségével megállapítja az anyagának típusát. Majd ezen anyagi tulajdonságok és a vonalkódok alapján rendszerezést végez az előre definiált palettán.



